text: DMI varsler skybrud
  06 september 2018 kl. 19.44
  Torsdag blev sidste dag med flot sensommervejr og temperaturer over 20 grader - i hvert fald i denne omgang. Nu kommer der masser af regn.
  DMI varsler voldsomt vejr i nat de fleste steder i Syd- og Sønderjylland. Størst risiko for skybrud er der ved Vestkysten, i Esbjerg-, Fanø- og Varde-området.
  I hele området forventer DMI mellem 25 og 35 millimeter regn på seks timer - og det medfører fare for oversvømmelser af kældre og lavtliggende områder, og vand på kørebaner og i viadukter.
  De samlede regnmængder kan i peroden frem til fredag middag lokalt nå op på ca. 50 millimeter, oplyser DMI.
  Temperaturerne fredag vil ligge mellem 17 og 19 grader.
  DMI varsel om kraftig regn og skybrud. : https://t.co/HsShtHFM2H pic.twitter.com/PhZYkLbNxF
  
  